CELEX: C2006/121/16
Language: sl
Date: 2006-05-20 00:00:00
Title: Zadeva C-169/06: Predlog za sprejem predhodne odločbe, ki ga je vložilo The Court of Appeal (Civil Division) (Anglija in Wales)  29. marca 2006  — The Queen na predlog Northern Foods Plc proti The Secretary of State for the Enivronment, Food and Rural Affairs

20.5.2006   
            
            
               SL
            
            
               Uradni list Evropske unije
            
            
               C 121/9
            
         Predlog za sprejem predhodne odločbe, ki ga je vložilo The Court of Appeal (Civil Division) (Anglija in Wales) 29. marca 2006 — The Queen na predlog Northern Foods Plc proti The Secretary of State for the Enivronment, Food and Rural Affairs
   (Zadeva C-169/06)
   (2006/C 121/16)
   Jezik postopka: angleščina
   Predložitveno sodišče
   Court of Appeal (Civil Division) (Anglija in Wales)
   Stranke v postopku v glavni stvari
   
      Tožeča stranka: The Queen na predlog Northern Foods Plc
   
      Tožena stranka: The Secretary of State for the Enivronment, Food and Rural Affairs
   
      Zainteresirana stranka: The Melton Mowbray Pork Pie Association
   Vprašanja za predhodno odločanje
   Če specifikacija v vlogi za registracijo zaščitene geografske označbe (ZGO) v zvezi z „Melton Mowbray Pork Pies“, narejena v skladu z Uredbo Sveta (EGS) št. 2081/92 o zaščiti geografskih označb in označb porekla za kmetijske proizvode in živila („Uredba“), opredeljuje upoštevno geografsko območje v skladu s členom 4(2)(c) Uredbe kot
   mesto Melton Mowbray in njegova okolica, ki sta omejena, kot sledi:
   
               —
            
            
               na severu z A52 od M1 in A1 ter vključno z mestom Nottingham;
            
         
               —
            
            
               na vzhodu z A1 od A52 do A45 ter vključno z mestoma Grantham in Stamford;
            
         
               —
            
            
               na zahodu z M1 od A52 in A45; in
            
         
               —
            
            
               na jugu z A45 od M1 in A1 ter vključno z mestom Northampton
            
         
               1)
            
            
               ali se lahko zadovolji zahteve člena 2(2)(b) Uredbe, če bi se predlagana ZGO uporabila za proizvode, ki so proizvedeni in/ali predelani in/ali pripravljeni na drugih krajih, kot so tisti, katerih ime se pojavlja v ZGO;
            
         
               2)
            
            
               če je tako, katera merila je treba uporabiti pri razmejitvi določenega geografskega območja, na katero se nanašata člena 2(2)(b) in 4(2)(c) Uredbe?